Lean on Me

"Lean on Me" (בעברית: "הישען עליי") הוא סינגל שנכתב, הולחן ובוצע על ידי הזמר-יוצר האמריקאי ביל וית'רס. הוא יצא באפריל 1972 כחלק מאלבומו השני של וית'רס, Still Bill. היה זה אחד מהסינגלים המצליחים שהוציא וית'רס במהלך כל קריירת המוזיקה שלו, והגיע למקום ראשון הן במצעד שירי ה-R&B/היפ הופ והן בבילבורד הוט 100 עם שחרורו כסינגל; בתרשים האחרון נשאר בצמרת הטבלה במשך שלושה שבועות לאורך חודש יולי 1972. בסוף שנת 1972 דורג על ידי בילבורד כסינגל ה-7 הכי מצליח באותה שנה. ברשימת 500 השירים הגדולים בכל הזמנים שערך מגזין הרולינג סטון, דורג השיר במקום ה-208. לשיר נעשו גרסאות כיסוי רבות שחלקן הפכו לליהטים בפני עצמן, מה שהופך את השיר לאחד מתשעת הסינגלים היחידים שהגיעו למקום הראשון במצעד הבילבורד הוט 100 עם גרסאות שהוקלטו על ידי שני אמנים שונים. ההשראה המרכזית לשיר נבעה מילדותו של וית'רס בעיירת כריית הפחם סלאב פורק שבוירג'יניה המערבית. את השיר כתב לאחר שעבר לעיר לוס אנג'לס והביע געגועים עזים לעיר הולדתו בה שרר מוסר קהילתי איתן (ומכאן פזמון השיר, "כולנו צריכים אדם להישען עליו, הישען עליי"). בראיון לאתר SongFacts סיפר וית'רס על השראת הכתיבה עליו: "קניתי פסנתר קטן, ונהגתי לשבת לידו ולהריץ את אצבעותי מעלה ומטה. במהלך ביצוע המוזיקה עבר לי המשפט הזה בראש, 'אני אוהב את איך שהביטוי הזה, Lean On Me, נשמע על השיר הזה'" עבור הקלטת השיר בשנת 1972 הצטרפו חברי להקת הליווי של וית'רס, "Watts 103rd Street Rhythm Band". לאחר מספר הקלטות נכנס השיר לאלבום, וב-21 באפריל אותה שנה יצא גם כסינגל. הסינגל התקבל בברכה על ידי מבקרי המוזיקה בארצות הברית. בשידור רדיו ציבורי במערב וירג'יניה מיולי 1972 נכתב כי "Lean on Me" הוא קלאסיקה, לאחר שהגיע לראשונה לראש מצעד הבילבורד הוט 100. השיר הפך לקלאסיקה פופולרית עד כדי כך ששימש כאחד מהשירים שנוגנו בטקס השבעת נשיאי ארצות הברית ברק אובמה וביל קלינטון. ברשימת "10 השירים הגדולים של ביל וית'רס" שפורסם במגזין הרולינג סטון נכתב על 'Lean on Me' כי "תפקיד הפסנתר של ביל וית'רס ב'Lean on Me' עולה ויורד, בדומה לגבעות ולעמקים - זמנים של מצוקה וזמנים של חסד". בסיקור מאוחר שכתב דניאל קרפס בשנת 2020, נכתב כי בהקשר של מגפת הקורונה בארצות הברית השיר של וית'רס משמעותי יותר מאי-פעם. ב-1 באוקטובר 2015 קויים אירוע מחווה לוית'רס בו יבוצע מופע משותף של השיר "Lean on Me" יחד עם הזמרים הפופולריים ביותר של התקופה, בהם אד שירן, עמוס לי, קב מו, אלו בלאק ומייקל מקדונלד. האלבום הגיע למיקומים מרשימים בטבלאות הסינגלים וישב בצמרת התרשימים לאורך זמן רב, בעיקר בארצות הברית. במצעד הסינגלים השנתי של בילבורד מ-1972 הגיע השיר למקום ה-7; זאת לאחר שזכה במקום הראשון בטבלאות רבות, לרבות בילבורד הוט 100, מצעד שירי ה-R&B/היפ-הופ, מצעד השירים העכשוויים למבוגרים ורשימת 100 הסינגלים הנמכרים ביותר של מגזין "Cash Box". ברשימה השנתית של אותו מגזין הגיע השיר למקום 14. ביל וית'רס - פסנתר, שירה בנורס בלאקמון - גיטרה ריימונד ג'קסון - פסנתר חשמלי מלווין דנלאפ - גיטרה בס ג'יימס גדסון - תופים וכלי הקשה מידע על היצירה "Lean on Me" באתר מיוזיק בריינז סרטון השיר "Lean on Me" באתר יוטיוב ג'ואל ויטבורן, Top R&B/Hip-Hop Singles: 1942-2004, עמ' 633 Billboard Year-End Hot 100 singles of 1972 The RS 500 Greatest Songs of All Time : Rolling Stone, web.archive.org, ‏2008-06-25 Billboard Hot 100 Chart 50th Anniversary, web.archive.org, ‏2012-12-28 Lean On Me: Bill Withers : Rolling Stone, web.archive.org, ‏2007-10-01 מילות השיר המקוריות הן "We all need somebody to lean on; Lean on me". התרגום חופשי Songfacts, Bill Withers : Songwriter Interviews, www.songfacts.com (באנגלית) July 8, 1972: Bill Withers' 'Lean on Me' Tops Billboard, WVPB, ‏2019-07-08 (באנגלית) Kennedy, Mark. "Bill Withers, Grammy-winning writer and singer of 'Lean on Me,' dies at 81". Washington Post (באנגלית אמריקאית). ISSN 0190-8286. נבדק ב-2021-03-08. Jon Blistein,Kory Grow,Elias Leight,Hank Shteamer, Jon Blistein, Kory Grow, Elias Leight, Hank Shteamer, Bill Withers: 10 Essential Songs, Rolling Stone, ‏2020-04-03 (באנגלית אמריקאית) Daniel Kreps, Daniel Kreps, Bill Withers' 'Lean on Me' Is a Song for Every Crisis -- Especially This One, Rolling Stone, ‏2020-04-03 (באנגלית אמריקאית) Reprint the Legend: Revisiting Bill Withers's Carnegie Hall Classic, The Village Voice, ‏2015-09-29 Top 100 Hits of 1972/Top 100 Songs of 1972, web.archive.org, ‏2017-04-27 Cash Box Top 100 7/22/72, web.archive.org, ‏2017-02-28 Cash Box YE Pop Singles - 1972, web.archive.org, ‏2018-09-28 דייוויד קנט (1993), Australian Chart Book 1970–1992, הוצאת Australian Chart Book, עמ' 342. ISBN 0-646-11917-6 Lean on Me - Europian sales chart Lean On Me - R&B/HIP-HOP DIGITAL SONG SALES Lean on Me - UK Digital Song Sales "Item Display - RPM - Library and Archives Canada" "Swisscharts.com – Bill Withers – Lean on Me"